FN แรงต่อเนื่อง! นิวไฮตั้งแต่เข้าตลาดฯ รับอานิสงส์มาตรการช้อปช่วยชาติ
FN แรงต่อเนื่อง! นิวไฮตั้งแต่เข้าตลาดฯ รับอานิสงส์มาตรการช้อปช่วยชาติ โดยราคาปิดตลาดอยู่ที่ 7.65 บาท บวก 0.30 บาท หรือ 4.08% สูงสุดที่ 7.65 บาท ต่ำสุดที่ 7.35 บาท มูลค่าซื้อขายที่ 135.64 ล้านบาท
16 ธ.ค. 2559

ผู้สื่อข่าวรายงานว่า บริษัท เอฟเอ็น แฟคตอรี่ เอ๊าท์เลท จำกัด (มหาชน) หรือ FN ปิดตลาดวันนี้ อยู่ที่ 7.65 บาท บวก 0.30 บาท หรือ 4.08% สูงสุดที่ 7.65 บาท ต่ำสุดที่ 7.35 บาท มูลค่าซื้อขายที่ 135.64 ล้านบาท ขณะที่ดัชนีตลาดหุ้นไทยโดยรวมบวก 0.19% โดยราคาหุ้นปรับตัวขึ้นสูงสุดตั้งแต่เข้าซื้อขายในตลาดหลักทรัพย์ฯ เมื่อวันที่ 14 พฤศจิกายน 2559

โดยราคาหุ้น FN ปรับตัวเพิ่มขึ้น หลังรับผลดีจากการที่ประชุมคณะรัฐมนตรี (ครม.) อนุมัติมาตรการช้อปช่วยชาติ ในช่วงวันที่ 14-31 ธ.ค. 59 ตามจำนวนจ่ายจริงแต่ไม่เกิน 15,000 บาท โดยสามารถนำใบกำกับภาษีจากผู้ประกอบการมาหักภาษีเงินได้